[Resep] Waterblommetjiebredie | Maroela Media
Waterblommetjiebredie. Foto: Lekker en Vinnig – Tradisionele Kos
30-45 ml olyfolie
1 kg skaapvleis, bv. blad of skenkels, in skywe gesny
250 ml droë witwyn of hoenderaftreksel
2-3 heel kruienaeltjies
15 ml druiwe- of wynasyn
knippie brandrissiepoeier of rooipeper
500 g waterblommetjies, skoongemaak
2-3 aartappels, geskil en in blokkies gesny
knippie suiker na smaak
knippie neutmuskaat na smaak
Verhit die olie oor matige hitte in ŉ groot kastrol en verbruin die vleis in twee sarsies tot goudbruin. Skep met ŉ gaatjieslepel uit en hou eenkant. Geur na smaak.
Plaas die uie in dieselfde kastrol en soteer tot amper sag. Roer die wyn of aftreksel, kruie, speserye, asyn, knoffel en brandrissiepoeier of rooipeper by. Verhit oor matige hitte tot kookpunt.
Skep die vleis terug in die kastrol, verlaag die hitte en laat prut baie stadig met die deksel op vir ongeveer 1 uur of tot die vleis feitlik sag is.
Voeg die waterblommetjies, aartappels, suurlemoensap en kaneelstokkies by en prut nog 45 minute of tot die groente sag, maar nie pap is nie.
Geur na smaak met sout, peper, ŉ bietjie suiker, nog suurlemoensap indien nodig en neutmuskaat.
Sit op rys voor.
Vegetariese variasie: Waterblommetjies kombineer ongelooflik goed met die smaak van bruin lensies. Berei die dis net soos beskryf, maar laat die vleis weg en roer 500 g gaar bruin lensies saam met die waterblommetjies by die uiemengsel. Prut net tot die waterblommetjies sag is, geur en sit voor.
Resep oorspronklik gepubliseer in Onthoukos, Heleen Meyer.